

**Procesdesign – EVENT 2: TALERSTOLEN**

**Hvor foregår det:** På biblioteket
**Hvornår foregår det**: Den 20. november
**Hvem deltager**: En mellemtrins-klasse inkl. Lærer og 1-2 biblioteksmedarbejdere
**Kontaktinformationer**: Navn + mobilnr. til læreren/lærere

**Varighed:** Mindst to lektioner med mulighed for at op- og nedskalere

**Mål for event 2:**

Formål med event 2 er at give børn et neutralt og trygt rum, hvorfra de kan formidle deres budskaber i deres taler. Event 2 skal give børn oplevelsen af at blive lyttet til og taget alvorligt; at deres perspektiver har værdi.

|  |  |  |
| --- | --- | --- |
| **Tid** *- hjælper dig med at strukturere de forskellige punkters varighed* | **Emne & Indhold***- her beskriver du, hvad der foregår i de forskellige blokke og evt. hvad der skal siges.* *Hvis der er en øvelse, så beskriv den også. Og hvis der er pause, frokost eller lign, står det også her.**Husk at dit procesdesign nogle gange skal kunne bruges af andre.* | **Rekvisitter/huskeliste & ansvar***- her beskriver du, hvad der skal være til stede, for at kunne udføre indholdet i den enkelte blok.**Det er også her du skriver hvem der har ansvar for blokken/ordene eller lign. og om det foregår i grupper, plenum el. lign.* |
|  |  |  |
| 10 minutter | **Velkommen og icebreaker**Icebreaker: Fx 1,2,3: Alle finder en makker (også de voksne). Stil dig overfor din makker. Du siger 1. Din makker siger 2. Du siger 3. Nu bytter i 1 ud med en bevægelse. Det kan fx være et hop. Så du starter med et hop. Din makker siger 2 og du siger 3. Gentag: Hop, 2, 3. Så skifter I også 2 ud med en bevægelse. Det kan fx være et klap. Så bliver det: Hop, klap, 3. Og sådan fortsætter I og kommer højst sandsynligt til at grine sammen.Efter icebreakeren sætter eleverne sig ned.Find masser af inspiration til andre icebreakers på læsesporet.dk: <https://www.laesesporet.dk/boerneinddragelse/metoder?method%5B%5D=56> | Ansvarlig: Biblioteksformidler |
| 15 minutter | **Dagens program*****Målet for dagen*** er at give eleverne et neutralt og trygt rum, hvorfra de kan formidle deres budskaber i deres taler. Event 2 skal give eleverne oplevelsen af at blive lyttet til og taget alvorligt; at deres perspektiver har værdi.**Kort opsamling fra event 1**Genopfrisk hvad eleverne husker fra event 1 og følg op på, hvordan eleverne har arbejdet videre med talerne på skolen.**Spørgsmål man kan tale ud fra:*** *Hvordan var det at skrive talerne?*
* *Hvad har været sværest i processen?*
* *Var det svært at finde ud af hvad talen skulle handle om?*
* *Var det svært at formulere talen?*

Vis herefter eleverne en oversigt over dagens program, så det bliver tydeligt, hvad der skal ske, og hvornår det skal ske.***Klassen deler sig nu op i to grupper*** – en gruppe som skal afholde taler foran publikum og en gruppe, som skal formidle deres tale visuelt.Gruppen, som skal afholde taler foran publikum, kører en generalprøve, hvor de læser deres taler højt og fx justere på møbler med videre på scenen, lyd på mikrofoner og bliver dus med ”talerstolen”.Den anden grupper sætter sig ved den station, hvor de kan formidle deres taler på skabeloner og evt. optager deres tale på et device med lyd og evt. billede.Hvis der kun er én med fra biblioteket, kan læreren sørge for at være ”på” stationen med visuel fremstilling. | Ansvarlig: BiblioteksformidlerPower Point-præsentation med dagens program |
| 20 minutter(kører samtidig med ”Visuel fremstilling af talerne”) | **Talerstolen**Gruppen af elever, som skal præsentere deres taler foran publikum, afholder generalprøve på deres taler og bliver tryg ved ”talerstolen”, lyd med mere.Eleverne læser kun lidt af deres tale højt, da der ikke er tid til den fulde version af talerne.**SPEEDLÆSNING - øvelse**For at dulme en evt. nervøsitet kan det være en sjov øvelse, at eleverne læser dele af deres taler op i slowmotion, langsomt, normalt tempo, hurtigt og superhurtigt**.** | Ansvarlig: BiblioteksformidlerKlargjort rum, hvor talerne skal holdesTalerstol Stole til tilhørernePynt: Konfettikanoner. guld, glimmer og den slags |
| 20 minutter(Kører samtidig med ”Talerstolen”) | **Visuel fremstilling af talerne - skabeloner**Fortæl eleverne om processen. Læg vægt på, at talerne skal udstilles i et offentligt rum og fortæl dem, hvad det betyder.Hver elev vælger hvilken skabelon de vil præsentere deres tale i. Lad dem overveje, hvilken skabelon, der passer bedst til deres tale. Er det taleboblen, knytnæven eller en tredje? Eleverne skal nu hver især eller i grupper, alt efter hvor mange der har skrevet talerne sammen: Highlighte de 3-5 vigtigste ting fra talen og skrive og/eller tegne dem på skabelonen.**Udstilling**Når eleverne er færdige, kan de hænge deres skabeloner op på et tiltænkt sted på biblioteket til udstilling.**Optagelse af taler – lyd/video**Udover skabelonerne kan eleverne (hvis muligt) optage deres taler via lyd og evt. billede – ved billede kan de fx filme deres skabelon imens de taler ind over.Tal om, at det udelukkende er talen, der må/skal filmes – man må fx ikke kunne se klassekammeratens ansigt, hvilket taler ind i børnekonventionens beskyttelse af børn. Videoklippene deles efterfølgende med biblioteksformidleren, som sørger for at præsentere lyd/video fx på skærme i biblioteksrummet, på hjemmeside og/eller sociale medier.OBS stationen kan evt. også bruges til optagelse af taler, som elever ønsker at indsende til UNICEF Danmark og TV 2 med vejledning fra bibliotekspersonale og evt. lærer. Biblioteket kan ligeledes vælge at lade stationen blive stående efterfølgende, så elever har mulighed for at komme på biblioteket og optage sin tale evt. med hjælp fra bibliotekspersonale.**Se tips og tricks til at filme en tale**UNICEF Danmark har forskellige tricks I kan bruge til en station med optagelse af taler fx en holder til mobiltlf./tablet. Se mere her:[**Talerstolen - UNICEF Danmarks Læringsunivers**](https://dkborn.unicef.dk/materiale/forloeb-til-klassen/laerervejledning-hvem-skal-lytte/) | Ansvarlig: Biblioteksformidler eller lærerenAftal med læreren, hvis vedkommende skal være ”ansvarlig” for denne station, hvad opgaven erPrintede skabeloner fra læsesporet.dk Sorte sprittuscher i forskellige tykkelserHav sted klar, hvor skabelonerne kan hængeHav ”optage”-station klar med device m.m. |
| 5 minutter | **PAUSE (Hvor evt. gæster vises på plads inden talerne begynder)** |  |
| 45 minutter | **Afvikling af taler på ”talerstolen”**Om det er en elev fra klassen eller dig som biblioteksansat, der er dagens konferencier er aftalt på forhånd.Læg op til, at alle tager godt imod alle taler, og at hver tale - og taler - fortjener et stort bifald. | Ansvarlig: Biblioteksformidler |
| 10 minutter | **Afslutning og tak for i dag!** Sig tusind tak for i dag til klassen for deres flotte arbejde og værsgo til at tage lidt snacks og ”bobler”.Rund dagen af med snacks og ”bobler” sammen med klassen og eventuelle gæster, hvor alle kan ”mingle” rundt imellem hinanden og kigge på de visuelle fremstillinger af taler, som er hængt op. | Ansvarlig: BiblioteksformidlerSnacks og bobler  |